text: İranın BMT-dəki missiyası qeyd edib ki, İsrailə qarşı əməliyyatı "bitmiş hesab etmək olar".     Bəzi siyasi şərhçilər hesab edir ki, bu bağlı qapılar arxasında razılaşdırılan "qisas" əməliyyatı idi. ABŞ diplomatik kanallarla rəsmi Tehrana ismarıc göndərərək İrandan ölçülü zərbələr endirməsini istəyib və istək təxminən belə ifadə olunub: "Elə əməliyyat keçir ki, mənim müdaxiləmə ehtiyac qalmasın".    İran da həm daxildəki təzyiqi yatırmaq, həm də beynəlxalq nüfuzunu bərpa etmək məqsədi ilə belə bir "cavab" həmləsi həyata keçirdi.     Nəticədə həm bir növ sui-qəsd nəticəsində öldürülən generallarının qisasını almış görüntüsü yaratdı, həm daxildəki təzyiqə su səpdi, əhalidə ruh yüksəkliyi yaratdı, həm də beynəlxalq arenada İsrailə cavab vermiş oldu. Əvəzində isə yenə bir prinsipinə sadiq qaldı:     İsrailin "Tehranı birbaşa müharibəyə çəkmək" niyyəti yenə puç oldu.